OpenLLM-France/wikimedia huggingface dataset:
# Albert Argudo i Lloret

Albert Argudo i Lloret (Barcelona, 1945) és un director d'orquestra català.
Cursà estudis musicals de violí, piano, composició i direcció d'orquestra amb Eduard Toldrà, Joan Massià, Joaquim Zamacois, Xavier Montsalvatge, Antoni Ros i Marbà i Joan Guinjoan. A partir del 1974 va dirigir l'Orquestra de Cambra de l'Ateneu i la del Gran Teatre del Liceu. Fou director de la Banda Municipal de Barcelona (1980-1993), amb la qual va realitzar al voltant d'un miler de concerts amb una gran repercussió popular i social. Des del 1981 director associat de l'Orquestra Ciutat de Barcelona. Ha col·laborat amb solistes de talla internacional com Montserrat Caballé, Alfredo Kraus, Narciso Yepes, etc. Ha realitzat gran quantitat d'estrenes absolutes i primeres audicions dels autors catalans més importants i fins i tot li han dedicat obres.
Director fundador de l'Orquestra Simfònica del Vallès, de la qual va ser responsable des del 1987 fins al 1993, amb un total de més de dos-cents concerts realitzats. Amb aquesta agrupació va aconseguir el 1992 el Premi Nacional de Música de la Generalitat Catalana.
Va obtenir la càtedra de Direcció d'orquestra del Conservatori Superior Municipal de Música de Barcelona.
Com a compositor ha creat música per al cinema, teatre i televisió.

## Referències

* 1 2 3 4 «Albert Argudo i Lloret». Gran Enciclopèdia Catalana. Barcelona: Grup Enciclopèdia Catalana.
* 1 2 «Tots els matins del món - Albert Argudo: "Els músics fem tots els papers de l'auca i passem per situacions irrepetibles"». CCMA, 22-01-2020. [Consulta: 23 juliol 2024].
# Süderlügum

Süderlügum (frisó septentrional mooring Läigem Sööderläigem; wiedingharde: Leegem, danès Sønder Løgum) és una ciutat del districte de Nordfriesland, dins l'Amt Südtondern, a l'estat alemany de Slesvig-Holstein. El 31 de desembre del 2023 tenia 2.368 habitants. Es troba a la ruta entre Niebüll i Tønder, a pocs kilòmetres de la frontera amb Dinamarca.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 15 març 2025].
# Willey

Willey és una població dels Estats Units a l'estat d'Iowa. Segons el cens del 2000 tenia 103 habitants.

## Demografia

Segons el cens del 2000, Willey tenia 103 habitants, 32 habitatges, i 24 famílies. La densitat de població era de 159,1 habitants/km².
Dels 32 habitatges en un 50% hi vivien nens de menys de 18 anys, en un 65,6% hi vivien parelles casades, en un 3,1% dones solteres, i en un 25% no eren unitats familiars. En el 18,8% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,22 i el nombre mitjà de persones que vivien en cada família era de 3,79.
Per edats la població es repartia de la següent manera: un 37,9% tenia menys de 18 anys, un 4,9% entre 18 i 24, un 26,2% entre 25, i 44, un 24,3% de 45 a 60 i un 6,8% 65 anys o més.
L'edat mediana era de 32 anys. Per cada 100 dones de 18 o més anys hi havia 137 homes.
La renda mediana per habitatge era de 42.083 $ i la renda mediana per família de 57.083 $. Els homes tenien una renda mediana de 32.083 $ mentre que les dones 14.286 $. La renda per capita de la població era de 12.900 $. Cap de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Willey». American Fact Finder. Oficina del Cens dels Estats Units, 12-01-2010.
# La colla mata-degolla

La colla mata-degolla o Després de l'excursió (The Gashlycrumb Tinies: or, After the Outing) és un llibre d'Edward Gorey publicat el 1963. Gorey explica la història de vint-i-sis nens (un per cada lletra de l'alfabet) i la seva mort prematura en apariats dactílics, com ara "La A de l'Amy, que va caure per les escales. La B d'en Basil, atacat pels ossos" (en anglès, "A is for Amy who fell down the stairs. B is for Basil assaulted by bears"). També s'ha publicat en forma d'auca. El llibre fa passar el lector per tot l'alfabet, acompanyat per les il·lustracions en blanc i negre de Gorey.
L'expressió Gashlycrumb Tinies (literalment, "els nens de les engrunes tallades profundament") s'ha popularitzat fins al punt que se sol utilitzar per designar una mena determinada d'humor macabre, aplicat sobretot als infants. La colla mata-degolla ha tingut una presència d'una certa importància en la cultura popular dels Estats Units; per exemple, la cançó "The Perfect Drug" de Nine Inch Nails hi fa una clara referència.

## Notes

* ↑ Jordi Puntí, "Nota del traductor", dins Edward Gorey (1963), La colla mata-degolla o Després de l'excursió. Manresa: Angle Editorial, 2008.
# Amor romàntic

L'amor romàntic és un dels models d'amor que ha fonamentat moltes relacions de parella estables de la cultura occidental. D'ençà de l'edat moderna, l'amor romàntic ha estat considerat com un sentiment diferent i superior a les pures necessitats fisiològiques, com el desig sexual o la luxúria, i generalment implica una barreja de desig emocional i sexual, atorgant-li més èmfasi a les emocions que al plaer físic.
Les característiques més notables d'aquest tipus d'amor es confirmen i difonen a través de relats literaris, pel·lícules, cançons, dibuixos animats, etcètera. Es tracta d'un tipus d'afecte que es presumeix que, d'entrada, ha de ser per a tota la vida («t'estimaré sempre», «fins que la morts ens separi»), exclusiu («no podré estimar ningú més que tu»), incondicional («t'estimo per sobre de tot») i implica un elevat grau de dependència afectiva («sense tu no podria viure»). La psicòloga social Pilar Sampedro caracteritza l'amor romàntic de la següent manera:
| « | Alguns elements són prototípics: inici sobtat (amor a primera vista), sacrifici per l'altre, proves d'amor, fusió amb l'altre, oblit de la pròpia vida, expectatives màgiques com la de trobar un ésser absolutament complementari (la mitjana taronja), viure en una simbiosi que s'estableix quan els individus es comporten com si de debò tinguessin necessitat l'un de l'altre per respirar i moure's, formant així, entre ambdós, un tot indissoluble. | » |
La cultura occidental ha emfatitzat històricament l'amor romàntic molt més que altres formes d'amor, atès que en altres tradicions culturals els matrimonis forçats o de conveniència en foren la regla fins ben entrat el segle xx. Tot i així, la globalització ha estès les idees occidentals sobre l'amor i l'idil·li romàntic.

## Referències

* ↑ «Mites de l'amor romàntic - Oh My Goig». Betevé. [Consulta: 30 desembre 2023].
* ↑ «La trampa de l’amor romàntic: 10 senyals per detectar si vius una relació tòxica». RAC1, 16-09-2021. [Consulta: 30 desembre 2023].
* ↑ Cabré, M. Àngels. «Adeu a l'amor romàntic». Ara, 22-12-2022. [Consulta: 30 desembre 2023].
* ↑ «3.2. Els mites de l'amor romàntic». [Consulta: 30 desembre 2023].
* ↑ Gonzàlez Balletbò, Isaac. «Formes de l’amor romàntic en una societat patriarcal». UOC, 14-02-2019. [Consulta: 30 desembre 2023].
* ↑ «Tallers per la igualtat - Model d'amor romàntic:». UdL, 27-09-2016. Arxivat de l'original el 2016-09-27. [Consulta: 30 desembre 2023].
* ↑ «El mite de l’amor romàntic a debat». L'Accent, 03-12-2014. [Consulta: 30 desembre 2023].
* 1 2 «Pilar Sanpedro: El mito del amor y sus consecuenciasen los vínculos de pareja». [Consulta: 30 desembre 2023].

## Vegeu també

* Cosificació de la dona
* Micromasclisme
* Mite de l'amor romàntic
* Postfeminisme
* Rol de gènere
# Esquerra Unida (Grècia)

Esquerra Unida (grec Ενωμένη Αριστερά, Enomeni Aristera, EA) fou una coalició política grega que agrupava al Partit Comunista de Grècia (KKE), al Partit Comunista de Grècia (Interior) (KKE-E) i l'Esquerra Democràtica Unida (EDA) per a les eleccions legislatives gregues de 1974. Va obtenir el 9,47% dels vots i 8 escons. No es va repetir en eleccions posteriors.

## Partits membres

| Partit | Ideologia | Líder |
| Partit Comunista de Grècia (KKE) | Comunisme | Charilaos Florakis |
| Partit Comunista de Grècia (Interior) | Eurocomunisme | Babis Dracopoulos |
| Esquerra Democràtica Unida | Socialisme Democràtic | Ilias Helios |

## Resultats electorals

| Any | Líder | Vots | % | Escons | Pos. |
| 1974 | Ilias Helios | 464.787 | 9,47% | 8 / 300 | 4t |
# Vining (Iowa)

Vining és una població dels Estats Units a l'estat d'Iowa. Segons el cens del 2000 tenia 70 habitants.

## Demografia

Segons el cens del 2000, Vining tenia 70 habitants, 30 habitatges, i 21 famílies. La densitat de població era de 46,6 habitants/km².
Dels 30 habitatges en un 16,7% hi vivien nens de menys de 18 anys, en un 66,7% hi vivien parelles casades, en un 6,7% dones solteres, i en un 26,7% no eren unitats familiars. En el 20% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,73.
Per edats la població es repartia de la següent manera: un 14,3% tenia menys de 18 anys, un 10% entre 18 i 24, un 22,9% entre 25 i 44, un 35,7% de 45 a 60 i un 17,1% 65 anys o més.
L'edat mediana era de 46 anys. Per cada 100 dones de 18 o més anys hi havia 93,5 homes.
La renda mediana per habitatge era de 42.917 $ i la renda mediana per família de 43.333 $. Els homes tenien una renda mediana de 29.375 $ mentre que les dones 25.625 $. La renda per capita de la població era de 17.458 $. Cap de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vining». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Vining». American Fact Finder. Oficina del Cens dels Estats Units, 12-01-2010.
# Evolució molecular

L'evolució molecular es refereix als canvis en la seqüència de nucleòtids de l'ADN que ocorren durant la història de les espècies diferenciant-les dels seus ancestres. Com a disciplines, el camp de l'evolució molecular s'encarrega de l'evolució de gens i de proteïnes, preguntant-se per la taxa de mutació (veure rellotge molecular) i els mecanismes que regeixen l'evolució molecular. Una de les teories més destacades en aquest cap és la teoria neutralista de l'evolució molecular.

## Biòlegs destacats en el camp de l'evolució molecular

* Emile Zuckerkandl
* Walter Fitch
* Emanuel Margoliash
* Motoo Kimura — Teoria neutralista
* Masatoshi Nei — Evolució adaptativa
* Walter M. Fitch — Reconstrucció filogenètica
* Walter Gilbert — Món de l'ARN
* Joe Felsenstein — Mètodes filogenètics
* Susumu Ohno — Duplicació genètica
* John H. Gillespie — Matemàtiques de l'adaptació
# Ventura (Iowa)

Ventura és una població dels Estats Units a l'estat d'Iowa. Segons el cens del 2000 tenia 670 habitants.

## Demografia

Segons el cens del 2000, Ventura tenia 670 habitants, 277 habitatges, i 195 famílies. La densitat de població era de 149,5 habitants/km².
Dels 277 habitatges en un 32,1% hi vivien nens de menys de 18 anys, en un 61% hi vivien parelles casades, en un 6,9% dones solteres, i en un 29,6% no eren unitats familiars. En el 25,6% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,2% tenia menys de 18 anys, un 7% entre 18 i 24, un 25,8% entre 25 i 44, un 25,1% de 45 a 60 i un 17,9% 65 anys o més.
L'edat mediana era de 41 anys. Per cada 100 dones de 18 o més anys hi havia 94,6 homes.
La renda mediana per habitatge era de 41.875 $ i la renda mediana per família de 47.969 $. Els homes tenien una renda mediana de 37.019 $ mentre que les dones 21.983 $. La renda per capita de la població era de 22.994 $. Entorn del 3,3% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ventura». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Ventura». American Fact Finder. Oficina del Cens dels Estats Units, 12-01-2010.
# Gerrymandering

Gerrymandering és una manera controvertida de redistribuir les circumscripcions electorals d'un territori per a obtenir avantatges electorals, especialment en els llocs on s'utilitza el sistema electoral majoritari. El gerrymandering pot també servir per a afavorir o perjudicar un determinat grup ètnic, lingüístic, religiós o social.

## Origen del terme

El terme és una invenció periodística, provinent en part del cognom del governador de l'estat de Massachusetts (Estats Units) a principis del segle xix, Elbridge Gerry. Cap a l'any 1812, Gerry, preocupat perquè el seu partit, el Demòcrata-Republicà, no assolís la victòria als districtes del nord i oest de l'estat, decidí unificar tots aquests districtes en un de sol, per tal que obtingués menys escons a les eleccions.
Els periodistes que observaven el nou mapa electoral es van adonar que un dels nous districtes tenia la forma d'una salamandra (en anglès: salamander), a la qual van posar per nom Gerry-mander, desconeixent-se l'autor en concret de l'expressió. The Gerrymander, la caricatura que popularitzà el terme de Gilbert Stuart, es publicà al Boston Gazette el març de 1812, i representava a un estrany animal amb urpes, ales i un cap que recorda a la d'un drac. El terme tingué èxit i passà a designar qualsevol forma de manipulació dels districtes electorals amb fins partidistes. La seva formalització es completà l'any 1848 amb la inclusió a l'Oxford English Dictionary. En l'actualitat se segueix utilitzant en l'àmbit de la ciència política.

## Gerrymandering afirmatiu

Als Estats Units, en el que s'ha anomenat Gerrymandering afirmatiu. La Llei del dret al vot ha permès en el passat al Govern dibuixar curiosos districtes amb l'exclusiu propòsit de possibilitar majories negres, o d'origen llatí o asiàtic. No obstant això, la manipulació del sistema electoral per a protegir la representació de minories rarament està lliure de controvèrsies.
Aquest sistema també es va fer servir durant els anys quaranta i cinquanta a Irlanda del Nord per tal d'evitar l'existència de districtes on els catòlics fossin de majoria aclaparadora sobre els protestants.

## Vegeu també

* Tabàrnia

## Referències

* ↑ «Los derechos humanos en Irlanda del Norte» (en castellà). La Vanguardia, 13-09-1969. [Consulta: 30 setembre 2010].
* ↑ Castro, Carles. «Tabarnia no existe» (en espanyol). La Vanguardia, 07-02-2018.
* ↑ Macro, Mencey. «Tabarnia, gerrymandering a la española» (en castellà). La Voz de La Palma. [Consulta: 26 octubre 2018].

## Enllaços externs

* (anglès) Gerrymandering als EUA Arxivat 2009-11-06 a Wayback Machine.
* (anglès) Anti-Gerrymandering a Austràlia
* (anglès) Una col·lecció d'estranys districtes anticonstitucionals, dedicada al Governador Eldridge Gerry.
Viccionari
# Hemicyon

Hemicyon és un gènere de mamífer carnívor extint de la família dels ossos (Ursidae). Se n'han trobat restes fòssils a Àsia, Europa i Nord-amèrica.

## Referències

* ↑ Entrada «Hemicyon» de la Paleobiology Database (en anglès). [Consulta: 2 maig 2023].
# Amy Van Dyken

Amy Van Dyken (anglès: Amy Deloris Van Dyken-Rouen) (Englewood, 15 de febrer de 1973) és una nedadora estatunidenca, ja retirada, guanyadora de sis medalles olímpiques, totes elles d'or. Està casada amb el jugador de futbol americà Tom Rouen.

## Carrera esportiva

Va iniciar la pràctica de la natació als sis anys, però problemes d'asma desaconsellaren la seva pràctica, especialment en les proves de velocitat. Amb tot Van Dyken seguí amb la natació i es convertí en una de les grans promeses de l'esport universitari nord-americà. L'any 1994 va destacar internacionalment al Campionat del Món de natació realitzat a Roma (Itàlia), on va aconseguir guanyar dues medalles de plata en proves de relleus i una medalla de bronze en els 50 metres lliures.
Va participar, als 23 anys, als Jocs Olímpics d'Estiu de 1996 realitzats a Atlanta (Estats Units), on es convertí en la reina de la natació olímpica en guanyar quatre medalles d'or en les proves de 50 metre lliures, relleus 4x100 m. lliures, 100 metres papallona i relleus 4x100 m. estils. Així mateix participà en els 100 m. lliures, on finalitzà quarta, aconseguint així un diploma olímpic.
Als 26 anys participà en els Jocs Olímpics d'Estiu de 2000 realitzats a Sydney (Austràlia), on va aconseguir revalidar la medalla d'or en els relleus 4x100 m. lliures i relleus 4x100 m. estils. En la seva prova estrella, els 50 m. lliures, finalitzà quarta.
Al llarg de la seva carrera guanyà sis medalles al Campionat del Món de natació, entre elles tres medalles d'or; quatre medalles als Jocs Panamericans, tres d'elles d'or; i tres medalles als Campionats de Natació Pan Pacific, dues d'elles d'or. L'any 1995 fou anomenada millor nedadora nord-americana de l'any per la revista Swimming World Magazine, un títol que repetí l'any següent. El 2007 va ser inclosa a l'International Swimming Hall of Fame.
El 6 de juny de 2014 va patir un greu accident amb un quad que la va deixar paralitzada de cintura per avall.

## Referències

* 1 2 3 «Olympedia – Amy Van Dyken». [Consulta: 9 març 2025].
* ↑ «Amy VAN DYKEN | Results | World Aquatics Official» (en anglès). [Consulta: 9 març 2025].
* ↑ «Amy Van Dyken» (en anglès americà). [Consulta: 9 març 2025].
* ↑ Marshall, John «Olympic star Van Dyken severs spinal cord in crash». Associated Press. SFGate.com, 09-06-2014.
# Alberta Santuccio

Alberta Santuccio (Catània, 22 d'octubre de 1994) és una esportista italiana que competeix en esgrima, especialista en la modalitat d'espasa.
Va participar en els Jocs Olímpics de Tòquio 2020, i hi va obtenir una medalla de bronze en la prova per equips (juntament amb Rossella Fiamingo, Federica Isola i Mara Navarria). També va aconseguir 3 medalles de plata en els Campionats del Món i 2 medalles als Campionats d'Europa. Als Jocs Europeus de Bakú 2015 va obtenir una medalla de bronze en la prova per equips.
En els Jocs Olímpics d'estiu de 2024 realitzats a París (França) va aconseguir la medalla d'or en la prova d'espasa per equips femení.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 3 | Espasa per equips |
| 2024 | París ( França) | 1 | Espasa per equips |
| Campionat del Món ||||
| Any | Lloc | Medalla | Prova |
| 2022 | El Caire ( Egipte) | 2 | Espasa per equips |
| 2023 | Milà ( Itàlia) | 2 | Espasa individual |
| 2023 | Milà ( Itàlia) | 2 | Espasa per equips |
| Campionat d'Europa ||||
| Any | Lloc | Medalla | Prova |
| 2022 | Antalya ( Turquia) | 2 | Espasa per equips |
| 2023 | Cracòvia ( Polònia) | 3 | Espasa per equips |
| Jocs Europeus ||||
| Any | Lloc | Medalla | Prova |
| 2015 | Bakú ( Azerbaidjan) | 3 | Espasa per equips |

## Referències

* ↑ Fitxa a olympedia
* ↑ «Alberta Santuccio». Base de dades de la FIE (anglès)
# Esquerra de Catalunya

L'Esquerra de Catalunya va ser el nom d'una coalició electoral, nacionalista i d'esquerres, formada pel Partit del Treball de Catalunya (PTC), Esquerra Republicana de Catalunya (ERC) i Estat Català (EC) en les primeres eleccions democràtiques després del franquisme, el 15 de juny de 1977. Va comptar amb el suport de l'Associació Catalana de la Dona i de la Confederació de Sindicats Unitaris de Treballadors (CSUT).
Aquesta heterogènia coalició va venir determinada perquè els partits integrants encara no havien estat legalitzats, però van poder participar en les eleccions gràcies a un partit polític instrumental legalitzat per militants de base del PTC. Va rebre el suport de la coalició Frente Democrático de Izquierdas, que es presentava arreu d'Espanya, però no a Catalunya.
Aquesta coalició va obtenir un diputat (Heribert Barrera) amb un 4,72% dels vots (143.954 vots). Barrera s'integraria en el Grup parlamentari basc-català i, després del trencament de la coalició, va romandre en la Minoria Catalana. Al senat va donar suport a la coalició progressista unitària Entesa dels Catalans.

## Resultats electorals

| Any | Vots | % | Escons |
| 1977 | 143.954 | 0,79 | 1 / 350 |

## Referències

* ↑ Elecciones al congreso de junio de 1977 (6) : La Candidatura Esquerra de Catalunya - Front Electoral Democràtic
* ↑ Separación de los partidos integrados en Esquerra de Catalunya, El País, 24 de juny de 1977
* ↑ Catalunya: Eleccions al Congrés de Diputats i al Senat 1977-2015

## Enllaços externs

* Enganxines d'Esquerra Catalanes
# Truesdale (Iowa)

Truesdale és una població dels Estats Units a l'estat d'Iowa. Segons el cens del 2000 tenia 91 habitants.

## Demografia

Segons el cens del 2000, Truesdale tenia 91 habitants, 39 habitatges, i 26 famílies. La densitat de població era de 251 habitants/km².
Dels 39 habitatges en un 17,9% hi vivien nens de menys de 18 anys, en un 43,6% hi vivien parelles casades, en un 15,4% dones solteres, i en un 33,3% no eren unitats familiars. En el 30,8% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,96.
Per edats la població es repartia de la següent manera: un 15,4% tenia menys de 18 anys, un 9,9% entre 18 i 24, un 34,1% entre 25 i 44, un 25,3% de 45 a 60 i un 15,4% 65 anys o més.
L'edat mediana era de 42 anys. Per cada 100 dones de 18 o més anys hi havia 120 homes.
La renda mediana per habitatge era de 29.063 $ i la renda mediana per família de 35.625 $. Els homes tenien una renda mediana de 28.750 $ mentre que les dones 17.188 $. La renda per capita de la població era de 15.410 $. Cap de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Truesdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Truesdale». American Fact Finder. Oficina del Cens dels Estats Units, 12-01-2010.